**"Мейірім" жастарды әлеуметтік бейімдеу орталығы**

**"Жастар- елдің болашағы"**

**/ақпараттық сағат/**

**орындаған:**

**тәрбиеші Төлеген Айнұр Шандозқызы**

**Ақтөбе қаласы**

**"Жастар- елдің болашағы" тақырыбындағы шараның сценариясы**

**Мақсаты:** Жастардың бойына адамгершілік, имандылық тәрбие беру, ұлттық салт-санасын дамыту, тәрбиелеу.

**Міндеті:**

Ұлтжандылыққа тәрбиелеу, имандылық, адамгершілік қасиеттерін дамыту;

Салт-дәстүр, әдет-ғұрып, ата-баба дәстүрін құрметтеу, шетелдік, жат-жұрттық әсерден бойды әсте аулақ ұстау.

**Өтілу формасы:** **Ақпараттық сағат**

**Шараның барысы:**

**Тәрбиеші:** Сәлеметсіздер ме, ел ертеңіне жанашыр жастар!

Еліміздің егемендік алып, мемлекет ретінде өзін әлемге танытып, өркениетке бағыт алған кезде елдің экономикалық дамуына басты назар аударылды да ұрпақ тәрбиесі, имандылық, мәдениеттілікті, тіл мәселелерін екінші орынға қоюда.

Сондықтан да, бүгінгі күні жас ұрпақтың әлеуметтік бейнесі туралы мәселе бәрімізді де толғандырады.

*– Біздің көрнекті ақынымыз Мағжан Жұмабаевтың "Мен жастарға сенемін" деген сөзі бар. Шын мәнінде, мен де жастарға сенемін. Баршаңызды қолдаймын. Расында, біздің елімізге сіздер сияқты белсенді, білімді, көзі ашық, көкірегі ояу жастар керек. Еліміздің болашағы жастардың қолында, – деген болатын ҚР Президенті Қасым-Жомарт Тоқаев.*

Өткізгелі отырған шарамыздың тақырыбы «Жастар-елдің болашағы».

Қазіргі кезде «Ел ертеңі — жастар, Жастар — біздің болашағымыз» деген сөздерді жиі естиміз. Еліміздің болашағының кілтін жастарға сеніп тапсырып отырғандығы, әрине барлығымыз үшін қуантарлық жағдай. Кезінде жүректері елім деп соққан, жерім жеп соққан қазақтың патриот жастарының арқасында, біз қазіргідей тату-тәтті ынтымағы жарасқан елде өмір сүріп жатырмыз. Ал қазіргі кезде еліміз сенім артып отырған қазақ елінің заманауи жастары, еліміздің болашағы үшін не істей алады? Осы жастардың арқасында біздің болашағымыз қандай болмақ? Кезінде ата бабамыздың бойында болған патриоттық сезім, қазіргі қазақ жастарының бойында бар ма? Олар еліміз артып отырған сенімді ақтай ала ма? Осы сұрақтарға жауап іздеп көрейікші. Көбінесе біз үлкен кісілерден «Біз жас кезімізде патриот едік, біз жас кезімізде намысшыл едік, қазіргі жастар өзгерген» деген реніш сөздерін жиі естиміз. Мүмкін, көптеген жастарымыз ол кісілердің сөздеріне мән бермейтін шығар, бірақ, олардың айтып отырғаны ащы шындық. Расында да, салыстырып көрейікші, кезіндегі қазақ жастары қандай еді? Қазіргі қазақ жастары қандай? Барлығымызға белгілі, біздің ата-бабамыздың бойында, патриоттық сезім бірінші орында тұрған. Елі үшін, жері үшін өз жандарын беруге дайын болған. Нақтылап айтатын болсақ, Әлия Молдағұлова, бұл қазақ батырын білмейтін адам жоқ шығар. Ол соғысқа аттанатын кезінде не бәрі 17 жаста болған. Ал Мәншүк Мәметова болса, өзінің 20 жасында, елін қорғау мақсатында соғысқа өз еркімен кеткен. Олар ешқашанда, біз жаспыз, біздің қолымыздан келмейді деп ойламаған. Олардың басты мақсаты елін қорғау болған. Айта берсек, мұндай қазақ жастары өте көп. Олар үшін ар-намыс бірінші орында тұрған. Қандай жағдай болса да, өз абыройларын түсірмеген. «Мен патриотпын» деген кезде, көкіректерін мақтаныш керген. Міне, кезіндегі қазақ жастары осындай еді. Ал қазіргі қазақ жастары қандай?

**Жастардың жуаптары: -** жастарды патриотты сезімгебаулу керек;

-жауапкершілігі мол болу керек;

-ар-намысы жоғары болу керек;

- ғылым-білімі азат болуы керек;

- адами құндылықтар жүйесі, көзқарасы, ақыл-ойы қалыптасқан болу керек және т.б.

**Тәрбиеші:** Жастардың гуманистік дүниетанымын, азаматтық ұстанымын, ұлтжандылық сана-сезімін, құқықтық және саяси мәдениетін еркіндігі мен өзіндік ар-ұждандық сезімін, мемлекеттік рәміздерді, ұлттық салт-дәстүрлерді құрметтеуді қалыптастыруға атсалысады.

Ата-бабамыз аманат етіп кеткен қазақ елін, қазақ жерін, одан әрі дамытып, "Мен қазақпын, мен патриотпын" деген сөзді бостан бос емес, мақтана айтса екен деймін. Неде болса, "ештен кеш жақсы" дегендей, жастарымыз алдағы уақытта, патриоттық сезімді толығымен ұғынып, өз елдерін мақтан тұтып, "Еліме пайтамды тигізейін" деген мақсатпен өмір сүреді деген ойдамын.